Kongreya Starî ya Rojawanî bi şîarê ''Bi têkoşînê Hevrîne û Zehrayan ma do îşxalan biqedînê û şorişê cinîyan bîyarê ca'' kongreya xo ya 8. viraşteç 300 delegeyî kantonanê herême (Efrîn, Firat û Efrînê), Minbic, Heleb, Dêrazorê, Şam û Reqayê beşdarê kongre bîyî.
Wendişê raporê di serran ra dima nîzamnameyê Kongreya Starî ame tesdîqkerdene. Dima 7 temsîlkarî sey endamanê Koordînasyonê Kongreya Starî ya Rojawanî ameyî weçînayene.
Kongre de nê birî ameyî girewtene:
-Têkoşînê seba azadîya Rayberê Şarê Kurdî Abdullah Ocalanî bi çalakîyan û daşinasnayîşê fikranê ci do bêro berzkerdene.
-Dewaya qetilkerdişê sivîlan do bêrê berdene bi mehkemeyanê mîyanneteweyîyan.
-Kongreya Starî bingeyê têkoşînê xo de jineolojî esas gêna û nê esasî ser o pêro metodê têkoşîn û xoverdayîşî ana ca.
-Komîteya çalakîyan do bêra awankerdene û aktîfkerdene.
-Têkoşînê vera şerê taybetî û sîyasetê qirkerdişê etnîkî do dewam bikero.
-Seba ke meseleyê sey zewijnayîşê domanan û wedaritişê şîdetê vera cinîyan bêrê çareserkerdene çalakîyî do bêrê kerdene.
-Meseleyê koçberan do bi bername û planan bêrê çareserkerdene.
-Seba teqîbê dewayanê DAÎŞî warê dîplomatîkî de komîteyêka huqûqî bêro aktîfkerdene.
-Cinîyê astengdarî bêrê perwerdekerdene, seba pawitişê domanan, caardişê hewcedarîyanê înan û ameyoxê înan planî do bêrê kerdene.
-Projeyê ekonomî seba cinîyan bêrê amadekerdene, kooperatîfan ser o bêro vindartene.
-Cinîyanê Başûrê Kurdîstanî, Lubnan û Ewropa reyde têkilîyî wa bêrê xurtkerdene.
-Buro û temsîlkarîyê neweyî Rojhelatê Mîyanênî de wa bêrê akerdene.
-Komîteya Kultur û Hunerî ya Kongreya Starî vera nîjadperestî, pederşahî, dînperestî têkoşîn bikera û modelê demokrasî, ekolojî, cinîyan pêşkêş bikera.
-Partîyanê sîyasîyan ê cinîyan reyde esasê xeta hîreyîne ser o têkilîyî bêrê xurtkerdene.
